كود أحمد الطيب انتفض سعيد حسبان، الرئيس ديال الرجاء في الوجه ديال المسؤولين ديال كازا إيفنت، لأنهم مبغاوش اعطيهم مسؤولية بيع التذاكر ديال المباريات ديال الفريق. الطرفان عقدوا اجتماع الصباح في مجلس المدينة، وحسبان قاليهم خصنا نبيعوا التذاكر في أماكن مختلفة في الدار البيضاء، ونقربوا التذاكر من الجمهور، ولكن كازا إيفنت مبغاوش، وقالوا الناس لغادي ابيعوا غادي اشوهوا الصورة ديال الشركة، الأمر لعصب حسبان، وخلاه احيح عليهم. وطلب حسبان من مجلس المدينة احيد عملية بيع التذاكر لكازا إيفنت، وخلي الفريق اتكلف كيف كان كيدير في السنوات الماضية، ولكن المسؤولين مبغاوش، واخا عملية البيع كيكون فيها مشاكل كبيرة، وكتخلي المارش نوار اولي هو لطاغي. وطلب حسبان من المسؤولين على كازا إيفنت اديرو حلول أخرى باش اعونوا الرجاء إلى كانوا فعلا باغين احصلوا على نسبة 15 بالمائة، ولكن مازال الشركة مبغاتش دير حلول أخرى لأن معندهاش تجربة في المجال. 
حسبان محيح عى “كازا إيفنت” وباغي احيد ليهم بيع التذاكر